شه‌فه‌ق نيوز/ سه‌ركردايه‌تى ده‌رياوانى شانشينى بريتانيا 100 سه‌رباز له‌ هيزه‌يل تايبه‌ت ره‌وانه‌ى ناوچه‌ى كه‌نداو ئه‌كاو ئه‌ركه‌يليان له‌ مقه‌يه‌تيكردن كه‌شتيه‌يل بريتانى ديارى ئه‌كا دوياى به‌رزه‌وبوين گرژى له‌ناوچه‌گه‌.
له‌ى باوه‌ته‌و، رووژنامه‌ى تايمز وت: ئه‌رك دابينكردن ئاسايش ئه‌را كه‌شتيه‌يل له‌ وه‌رپرسيارێتى هيزه‌يل پياده‌ى ده‌رياوانى تيم كۆماندۆز 42 ئه‌دێ و ئى يه‌كينه‌ى سه‌ربازيه‌ له‌ بنگه‌يگ جيگير ئه‌دێ ك ساڵ گوزه‌يشت واز كريا له‌ به‌حره‌ين.
جى باسه‌، رووژنامه‌گه‌ هه‌ميش وت: له‌و بنگه‌ى سه‌ربازيه‌و له‌ به‌حره‌ين هيزه‌يل ايبه‌ بريتانى ده‌س ئه‌كه‌نه‌ ئه‌نجامداين ئه‌ركه‌يليان وه‌ كه‌شتيه‌يل جه‌نگى وه‌شيوه‌ى ده‌وريه‌ له‌ ئاوه‌يل كه‌نداو و وه‌رگرى له‌ كه‌شتيه‌يل سه‌ربازێ و باڤرگانى بريتانى ئه‌كه‌ن له‌ڕێ ته‌نگ هورمزه‌و.
